Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 363

2. retortaszén (lásd a 27.04 vtsz. HR Magyarázata negyedik és ötödik bekezdését). 27.07 Kőszénkátrány magas hőfokon történő lepárlásából nyert olaj és más termék; hasonló termékek, amelyekben az aromás alkotórészek tömege meghaladja a nem aromás alkotórészek tömegét Az aromástartalom meghatározására lásd az árucsoporthoz tartozó Megjegyzések (2) pontjához fűzött magyarázatot. 2707 10 10 és 2707 10 90 Benzol Lásd az árucsoporthoz tartozó Alszámos megjegyzések 3. bekezdését. Ezen alszámok alá csak az olyan benzol tartozik, amely 95 tömeg%-osnál alacsonyabb tisztaságú. Ha a termék nem felel meg ennek a feltételnek, a 2902 20 10 vagy a 2902 20 90 alszámok alá tartozik. 2707 20 10 és 2707 20 90 Toluol Lásd az árucsoporthoz tartozó Alszámos megjegyzések 3. bekezdését. Ezen alszámok alá csak olyan toluol tartozik, amely 95 tömeg%-osnál alacsonyabb tisztaságú. Ha a termék nem felel meg ennek a feltételnek, a 2902 30 10 vagy a 2902 30 90 alszámok alá tartozik. 2707 30 10 és 2707 30 90 Xilol Lásd az árucsoporthoz tartozó Alszámos megjegyzések 3. bekezdését. Ezen alszámok alá csak olyan xilolok tartoznak, melyek 95 tömeg%-nál kevesebb xilolt (az orto-, metavagy para-izomert külön-külön vagy keverve) tartalmaznak, gázkromatográfiásan igazolva. Ha a termék nem felel meg ennek a feltételnek, a 2902 41 00—2902 44 90 alszámok alá tartozik. 1998/19/II. szám 2707 40 00 Naftalin Lásd az árucsoporthoz tartozó Alszámos megjegyzések 3. bekezdését. Ide csak olyan naftalin tartozik, amelynek az árucsoport magyarázata B Mellékletében leírt módszerrel mért kristályosodási pontja 79,4 ˚C alatti. Ha a termék kristályosodási pontja 79,4 ˚C vagy efölötti, a 2902 90 10 alszám alá tartozik. Nem tartoznak ide a naftalin homológok (2707 50 10—2707 50 99, 2707 91 00—2707 99 99, 2902 90 10—2902 90 80 vagy a 3817 20 00 alszámok). 2707 50 10 — 2707 50 99 Más aromás szénhidrogének, ha legalább 65 térfogatszázalékuk (a veszteséget is beleértve) 250 ˚C hőmérsékleten az ASTM D 86 módszerrel átdesztillál Ezen alszámok alá olyan szénhidrogén keverékek tartoznak, amelyekben az aromások dominálnak a benzol, toluol, xilol vagy a naftalin kivételével, és amelyekből (a veszteségeket is beszámítva) 65 térf.% vagy több desztillál át 250 ˚C-ig az (1972-ben átdolgozott) ASTM D 86/67 módszerrel. 2707 60 00 Fenol Lásd az árucsoporthoz tartozó Alszámos megjegyzések 3. bekezdését.

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes